laion/Wikipedia-Exotic huggingface dataset:
השיטפונות במפרץ הפרסי (2024)

באפריל 2024, גשם כבד הכה בכמה מדינות במפרץ הפרסי, וגרם להצפות חריגות. מספר מדינות רשמו כמות גשם של שנה ממוצעת במהלך יום בודד. לשיטפונות הייתה השפעה משמעותית ברחבי האזור, כאשר עומאן ואיחוד האמירויות הערביות נפגעו במיוחד, בשיטפונות נהרגו לפחות 33 בני אדם, רבים מהם היו בעומאן וכן גמלים וחיות אחרות. גם דרום מזרח איראן, בחריין, קטאר ומחוז א-שרקייה של ערב הסעודית, חוו גשמים כבדים והצפות שלאחר מכן. אזור המפרץ הפרסי ידוע במזג אוויר חם ויבש, אם כי גשמים עזים שגרמו להצפות התרחשו בקביעות רבה יותר בשנים האחרונות. בשל האקלים המדברי הצחיח והטמפרטורות הגבוהות, נעשה שימוש בזריעת עננים באיחוד האמירויות הערביות על מנת להילחם במחסור במים. ייצור גשם מלאכותי זכה לביקורת על ההשפעה הסביבתית של שימוש בחומרי זריעה מזיקים, אך באיחוד האמירויות משתמשים במלחים טבעיים כסוכני זריעה במקום כימיקלים מזיקים כמו יודיד כסף. כאחד האזורים החמים והיבשים ביותר על פני כדור הארץ, תוכנית המחקר של איחוד האמירויות הערביות למדעי שיפור הגשם משקיעה בפתרונות חדשים להתמודדות עם המחסור הצפוי במים במדינה. כמה פרשנים קישרו את מזג האוויר החריג לשינויי האקלים. האזור נפגע בעבר מגלי חום וציקלון בשנים האחרונות, ועם עליית הטמפרטורות ורמות הלחות, יש הצופים עלייה בסיכון לשיטפונות במפרץ. מדיה וקבצים בנושא השיטפונות במפרץ הפרסי בוויקישיתוף "Heavy Rain and Floods Kill 19 in Oman and Disrupt Dubai Airport". The New York Times (באנגלית אמריקאית). 17 באפריל 2024. נבדק ב-2024-04-17. {{cite web}}: (עזרה) "Fierce storm lashes UAE as Dubai diverts flights". BBC News (באנגלית בריטית). 2024-04-16. ארכיון מ-17 באפריל 2024. נבדק ב-2024-04-17. {{cite web}}: (עזרה) Vlamis, Kelsey. "Photos of torrential Dubai flash floods show the downsides of trying to control the weather". Business Insider (באנגלית אמריקאית). ארכיון מ-17 באפריל 2024. נבדק ב-2024-04-17. {{cite web}}: (עזרה) "Dubai Floods: Is artificial rain behind UAE's rare torrential weather?". The Economic Times. 2024-04-17. ISSN 0013-0389. ארכיון מ-17 באפריל 2024. נבדק ב-2024-04-17. {{cite news}}: (עזרה) Ahmar, Abir (30 באוגוסט 2022). "Parched UAE turns to science to squeeze more rainfall from clouds". Reuters. ארכיון מ-17 בנובמבר 2023. נבדק ב-17 באפריל 2024. {{cite web}}: (עזרה) Mulhern, Owen (2020-09-17). "Sea Level Rise Projection Map – The Persian Gulf". Earth.org. ארכיון מ-10 בדצמבר 2023. נבדק ב-2024-04-17. {{cite web}}: (עזרה) Wintour, Patrick (2021-10-29). "'Apocalypse soon': reluctant Middle East forced to open eyes to climate crisis". The Guardian (באנגלית בריטית). ISSN 0261-3077. ארכיון מ-11 בינואר 2024. נבדק ב-2024-04-17. {{cite news}}: (עזרה) Staff, Maktoob (2024-04-18). "Fourth day after disastrous storm, flash floods - Oman and UAE grapple with aftermath". Maktoob media (באנגלית אמריקאית). נבדק ב-2024-04-18.
פרוצנקו

האם התכוונתם ל... אנדריי פרוצנקו – אתלט אוקראיני דניס פרוצנקו – רופא רוסי קרולינה פרוצנקו – כנרית ואושיית רשת אוקראינית-אמריקאית
דוריס (אוקיינידית)

במיתולוגיה היוונית, דוריס (ביוונית עתיקה: Δωρίς, 'שפע'), הייתה אלת ים. היא הייתה אחת מ-3,000 האוקיינידים, בניהם ובנותיהם של הטיטאנים אוקיינוס וטתיס. השם דוריס נגזר משם העצם δῶρον (תעתיק: "דורון"), מתנה, מפרוטו-הודו-אירופי *déh₃rom בעל אותה משמעות. כאשר לא קשורה לאל, דוריס ייצגה את פוריות האוקיינוס, אלת מקומות הדיג העשירים שנמצאו בשפכי נהרות שבהם התערבבו מים מתוקים עם התמלחות. היותה אוקיינידית פירושה שהיא הייתה אחות של הפוטמוי. על ידי בעלה נראוס, דוריס הייתה אמו של נריטס ואמא לחמישים הנראידות, כולל תטיס, אמפיטריטה וגלתיאה. מפרץ דוריס (אנ') באנטארקטיקה והאסטרואיד 48 דוריס (אנ') נקרא על שמה. מדיה וקבצים בנושא דוריס בוויקישיתוף דוריס, באתר תאואי (באנגלית) קרניי (1951). האלים של היוונים. לונדון: תמזה והדסון (אנ'). עמ' 41 איליאנוס, על טבען של בעלי חיים 14.28 הסיודוס, תאוגוניה 350; אפולודורוס, ביבליותקה, 1.2.2 הסיודוס, תאוגוניה, 240; אפולודורוס, 1.2.7; היגינוס (אנ'), פאבולות אובידיוס, מטמורפוזות, 13.742 ואילך מפרץ דוריס. SCAR Composite Gazetteer של אנטארקטיקה ערך זה הוא קצרמר בנושא מיתולוגיה ובנושא יוון העתיקה. אתם מוזמנים לתרום לוויקיפדיה ולהרחיב אותו.
Hold Me Now

"Hold Me Now" (בעברית: "החזיקי אותי עכשיו") הוא שיר שהולחן ובוצע על ידי הזמר האירי ג'וני לוגן, שייצג את אירלנד באירוויזיון 1987 וזכה בתחרות. לוגן זכה בעבר עם "What's Another Year" באירוויזיון 1980 והוא האומן הראשון שזכה בשתי מהדורות שונות של תחרות הזמר של האירוויזיון. השיר בוצע עשרים בסדר ההופעות בתחרות, אחרי דנמרק ולפני יוגוסלביה. בתום ההצבעה השיר קיבל 172 נקודות, ומוקם במקום הראשון מתוך 22 שירים. לאחר שלוגן הוכרז כמנצח עם השיר הזה, הוא התמלא ברגשות במהלך הביצוע החוזר ולא הצליח להגיע לצלילים הגבוהים בשיר. כפי שקרה כשזכה ב-1980 עם "What's Another Year", הוא צעק "אני עדיין אוהב אותך, אירלנד". השיר הוא בלדה שמושרת מנקודת מבטו של גבר שעניין האהבה שלו עוזב אותו בשביל מישהי אחרת ("מעכשיו את תהיי עם מישהו אחר במקום איתי"). הזמר מתחנן בפני חברתו "לגעת, לגעת [בו] כמו שהיית עושה" כדי להשאיר לו זיכרונות טובים ממערכת היחסים שלהם, גם כשהם "ממלאים את הזיכרון הזה / בפעם האחרונה". לאחר מכן, הפזמון אומר לבחורה "אל תגידי מילה", כשהם מתכוננים להיפרד. למרות האופי העצוב של הפרידה, הזמר אומר "אני אדע / למרות שאנחנו נפרדים / אנחנו תמיד נהיה ביחד", מה שמרמז על איזושהי אופטימיות מצידו. המוזיקה (גם היא הולחנה על ידי לוגן) היא של בלדת כוח טיפוסית לאירוויזיון, כאשר הפזמון האחרון מוצג על ידי מקהלה של זמרי ליווי (ג'ואן ליאה, קארן בלאק ואלן פנטוני) לפני שמצטרף אליהם שוב קולו של לוגן. השיר זכה לגרסאות כיסוי על ידי מספר מבצעים, כולל גרסת רגאיי מאת טניה סטפנס (אנ'). השיר גם זכה לגרסת כיסוי מאת הראפר הבלגי קיי סטיילס (אנ') בתור "Don't Cry". גרסה זו מציגה גם את לוגן מבצע את הפזמון של השיר בקצב מעט מהיר יותר מהגרסה המסורתית. כוכב העל המקדוני המנוח טושה פרוסקי ביצע גרסת כיסוי לשיר במהלך הקונצרטים שלו. השיר שימש גם בקמפיין פרסום אירי שהשיקה מקדונלד'ס לקראת סוף 2007. המודעות האלה מציגות את לוגן מתפרץ לחדר עם תיק של מקדונלד'ס במאמץ לעודד סדרה של בני נוער במצוקה הומוריסטית. לוגן קוטע את שירתו כדי להעלות את השאלה "צ'יפס מפותל?" (בין שאר המוצרים המוצעים על ידי מקדונלד'ס). בשנת 2001, לוגאן הוציא את "Reach for Me" (אנ'), כששתי הרצועות הראשונות היו גרסאות מחודשות של שיריו זוכי האירוויזיון המכונים באלבום "What's Another Year 2001" ו-"Hold Me Now 2001" בגרסה אופטימית מחודשת. "Hold Me Now" מהאלבום זכה להצלחה מוגבלת במצעד בדנמרק, שם הגיע למקום ה-9 במצעד היטליסטן. השיר גם הגיע למקום ה-54 במצעד הסינגלים השוודי סוורייטופליסטן. עשור לאחר מכן, ג'וני לוגן הקליט גרסה חדשה של שני השירים הזוכים שנקראו כעת "What's Another Year 2010" ו-"Hold Me Now 2010" באלבום האולפן שלו Nature of Love (אנ') מבלי להוציא אף אחד מהם כסינגל. מדיה וקבצים בנושא Hold Me Now בוויקישיתוף מידע על היצירה "Hold Me Now" באתר מיוזיק בריינז Eurocovers. "Jamaica, can I have your votes please? pt. 2". נבדק ב-2007-04-13.
עוגיות קוקוס

עוגיות קוקוס הן עוגיות המבוססות על קוקוס טחון. פעמים רבות העוגיות הן עוגיות מקרון המורכבות מחלבוני ביצים, סוכר, ומספר חומרים נוספים. ישנן כמה וריאציות של העוגיות, בהתאם לארץ המוצא של המתכון. בעוגיות הקוקוס לא מעורב גלוטן, ולכן הן נעשה בהן שימוש תדיר בפסח בו ישנו איסור מקראי לאכול חמץ, והן גם יכולות להתאים לסובלים מצליאק. עוגיות קוקוס מרוקאיות מוצאן במרוקו והן מוגשות פעמים רבות במימונה. אופן הכנתן על ידי הקצפה על האש של חלבוני ביצה וסוכר, עד שהסוכר נמס ונעשה קצף נוקשה, שאליו מוסיפים בהמשך את אבקת הקוקוס. עוגיית חג'יבדה שמוצאה מעיראק נאכלת באופן מסורתי בפורים. יש המכינים אותה מקוקוס, סוכר וחלבוני ביצים בלבד. ישנן עוגיות קוקוס המבוססות על קמחים ללא גלוטן כמו קמח תפוחי אדמה. במתכונים אלו נעשה שימוש נרחב בפסח ועבור הסובלים מצליאק. ישנם מתכונים של עוגיות קוקוס ללא סוכר. הרביעייה הקומית אנדרדוס הוציאו שיר על עוגיית הקוקוס הנאכלת בפסח. מקרון עוגיות שקדים מתכון להכנת עוגיות קוקוס מרוקאיות. עוגיות קוקוס מרוקאיות מהירות הכנה ומושלמות למימונה! - פודי - Foody, באתר פודי - Foody, ‏24 באפריל 2022 יעל גרטי, ממתק כמו בעיראק, באתר ynet, 14 במרץ 2011 חָג'יבָּדָה (עוגיות קוקוס עיראקיות) Recipe - מוזנא בשארה | Asif, באתר Asif, ‏8 במרץ 2022 ynet, בלי טיפת גלוטן: עוגיות קוקוס וחמוציות עם שדרוגים, באתר ynet, 2 במרץ 2008 עוגיות קוקוס ללא סוכר - ליבי לוי גרינברג - פתרונות תזונתיים למצבים בריאותיים, באתר ליבי לוי גרינברג - פתרונות תזונתיים למצבים בריאותיים, ‏9 באפריל 2021 אנדרדוס - קוקוס (ביט של פסח), סרטון בערוץ "אנדרדוס - העמוד הרשמי", באתר יוטיוב (אורך: 03:08)
סירס

סירס, רובוק ושות'. (אנגלית: Sears, Roebuck and Co) הידועה בכינויה סירס, היא רשת חנויות כלבו אמריקאית שנוסדה בשנת 1892 על ידי ריצ'רד וורן סירס ואלווה קרטיס רובק והורחבה בשנת 1906 על ידי ריצ'רד סירס וג'וליוס רוזנוולד,. העסק שהחל בהזמנה בדואר מקטלוגים הפך לחנויות קמעונאיים, הראשונה בשיקגו ב-1925. ב-2005 נקנתה החברה על ידי הנהלת רשת הדיסקאונט האמריקאית Big box Kmart, שעם השלמת המיזוג הקימה את סירס החזקות. במהלך שנות ה-80, סירס הייתה הקמעונאית הגדולה ביותר בארצות הברית. בשנת 2018, ה-31 בגודלה. לאחר מספר שנים של ירידה במכירות, חברת האם של סירס הגישה בקשה לפשיטת רגל ב-15 באוקטובר 2018. כחלק מההסדר נקבע ש-425 חנויות יישארו פתוחות, בהן 223 חנויות של סירס. סירס פעלה במגדל סירס בשיקגו משנת 1973 עד 1995, ולאחר מכן היה מטה בהופמן אסטייטס, אילינוי משנת 1993 עד 2021, השנה בה הודיעה שתמכור את מתחם המטה. ב-12 בדצמבר 2022, Sears Authorised Hometown Stores, LLC, והחייב המסונף Sears Hometown, Inc, הגישו בקשה להגנה מפני פשיטת לפי צ'פטר 11, וב-26 בדצמבר הודיעו על חיסול 115 חנויות Hometown המופעלות בעיקר על ידי הבעלים. נכון לאפריל 2024, נותרו 11 חנויות של סירס, עשר בארצות הברית ואחת בפוארטו ריקו. מדיה וקבצים בנושא סירס בוויקישיתוף אתר האינטרנט הרשמי של סירס (באנגלית) סירס, ברשת החברתית פייסבוק סירס, ברשת החברתית אקס (טוויטר) סירס, ברשת החברתית אינסטגרם ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
פלורנס ארנולד

פלורנס ארנולד, באנגלית: Florence Arnold ‏ ( 1900–1994 ) הייתה ציירת אבסטרקטית אמריקאית ממחוז צפון אורנג', קליפורניה. היא הפכה פעילה בקהילת האמנות של פולרטון על ידי הקמת ארגונים ותערוכות לקידום העניין של הנוער באמנות. עבודותיה מצויות בקליפורניה ובעולם. פלורנס ("פלוסי") מוד ארנולד (לבית מילנר) נולדה ב-6 בספטמבר 1900, באריזונה. היא קיבלה תואר ראשון במוזיקה ב-1926 במילס קולג' באוקלנד, קליפורניה ותואר ראשון בחינוך ב-1939 באוניברסיטת דרום קליפורניה בלוס אנג'לס, קליפורניה. לאחר מכן היא קיבלה תעודת הוראת מוזיקה בשנת 1937 מ-Claremont College. לאחר שהתחתנה, היא התיישבה בפולרטון, קליפורניה. היא לימדה בבית הספר התיכון פולרטון יוניון. ארנולד לימדה מוזיקה במשך 42 שנים. עבודותיה הוצגו במרכז התרבות Muckenthaler בפולרטון, במוזיאון לגונה לאמנות ובסמיתסוניאן. היא הייתה אמנית הבית בגלריה לאמנות של פולרטון קולג' לאמנות בשנת 1973. היא הציגה יצירות אמנות מחוץ לארצות הברית במדריד, קופנהגן, פירנצה, רומא, מילאנו וונציה. כשפרשה מהוראת מוזיקה בסביבות גיל 50, היא החלה לקחת שיעורי ציור במכללת פולרטון. בתחילה ציירה נופים וטבע דומם, אך נמשכה לאמנות בסגנון מופשט. היא שאבה השראה מעבודתו של ג'ון מקלוהן באמנות מופשטת. היא הפכה פעילה בקהילת האמנים במחוז צפון אורנג'. היא ארגנה את אגודת האמנות של המחוז. ב-1966 היא הייתה ממייסדי Night in Fullerton. ארגון נוסף ועזרה לייסד את ארגון האמנות ה-Art Alliance באוניברסיטת קליפורניה סטייט, פולרטון היא הייתה חברה מייסדת של מרכז התרבות Muckenthaler היא ניהלה אירועים לקידום אמנים צעירים בקריירה האמנותית שלהם. אירוע שהיה חוזר על עצמו - פסטיבל האמנים הצעירים של פירנצה. היא התחילה את הפסטיבל ב-1976. אירועים אלה כללו גם אמני נוער מוכשרים שנבחרו להיות חלק מהתערוכה. מרכז התרבות Muckenthaler אירח אירוע זה בשנת 2016. האמנות שלה מסווגת כ"הפשטה בסגנון קשיח". ביטוי זה נטבע על ידי מבקר האמנות ז'ול לאנגסר בשנת 1959 וארנולד הפכה לחלק מבית הספר לאמנות לציור בסגנון זה. היא למדה ופיתחה את הטכניקה שלה אצל קארל בנג'מין. היא מתה בגיל 93 בשנת 1994. ארנולד תרמה חלק מיצירות אמנותה לקולג' פולרטון לאוסף הקבוע של המחלקה לאמנות.[2] ארגון ברית האמנות של אוניברסיטת קליפורניה, פולרטון, ממשיך להעניק מלגות על שמה של ארנולד לסטודנטים לאמנות המתמחים ברישום, איור, הדפסה או ציור. מלגה זו הוקמה כדי לכבד את זכרה בשנת 1990. Mudrick, Sylvia Palmer (2015). Fullerton: the Boom Years. The History Press. pp. 82–83 "Florence Millner Arnold (1900-1994) Fullerton College library" "Florence Arnold" Sherry Angel, Fullerton Artist Says There's an Art to Living, Los Angeles Times, ‏1990-09-14 (באנגלית אמריקאית) Florence Arnold – Laguna Art Museum (באנגלית אמריקאית) Corinne Flocken, Showing Off : Works of 500 Fullerton Students Move From Refrigerator Door to Muckenthaler, Los Angeles Times, ‏1989-03-18 (באנגלית אמריקאית) "Florence Arnold Young Artist Exhibition" Mudrick, Sylvia Palmer (2015). Fullerton: the Boom Years. The History Press. p. 83 Mary Lou Pickel, Artist F.M. Arnold Dies at 93; Helped Launch 'A Night in Fullerton', Los Angeles Times, ‏1994-03-05 (באנגלית אמריקאית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פלורנס ארנולד".
וולפגנג סובוטקה

וולפגנג סובוטקה (בגרמנית: Wolfgang Sobotka; נולד ב-5 בינואר 1956 בוויידהופן אן דר איבס) הוא מורה, מנצח ופוליטיקאי אוסטרי מטעם מפלגת העם האוסטרית המכהן כנשיא המועצה הלאומית של אוסטריה מאז 20 בדצמבר 2017. סובוטקה למד היסטוריה באוניברסיטת וינה, צ'לו ומוזיקה באוניברסיטה למוזיקה ואמנויות הבמה של וינה, וניצוח באנטון ברוקנר (אנ') בלינץ. משנת 1972 עד 1998, סובוטקה שימש כמורה בבית הספר המקומי למוזיקה בעיר הולדתו וויידהופן אן דר איבס ולאחר מכן כמנהל בית הספר. בין השנים 1980-1987 הוא היה מורה בבית ספר יסודי. בין השנים 1980-1987 כיהן בתפקיד אחראי על ארכיון העיר ומ-1989 עד 1998 היה מרצה באוניברסיטה למוזיקה ואמנויות הבמה. הקריירה הפוליטית שלו החלה ב-1982 כשנבחר לחבר במועצת העיר וויידהופן. מ-1992 עד 1996, הוא היה אחראי הפוליטיקה והחינוך במפלגת העם האוסטרית באוסטריה תחתית. מ-1996 עד 1998 היה ראש עיריית וואידהופן אן דר איבס. ב-16 באפריל 1998 הוא נבחר לראש המועצה האזורית של ממשלת אוסטריה תחתית וכיהן כגזבר. בפברואר 2009 מונה לסגן המושל. ב-2010 הוא הפך ליו"ר איגוד העובדים האוסטרי (ÖAAB) (גר'). כאשר העלות של תערוכת Entente Florale Europe (אנ') בטולן עלתה מחמישה מיליון ל-21 מיליון יורו, משרד מבקר המדינה והאופוזיציה מתחו ביקורת על סובוטקה. מפלגת החירות האוסטרית ומפלגת הירוקים קראו להתפטרותו. ב-9 באפריל 2016 הוחלט שסובוטקה יחליף את יוהנה מיקל-לייטנר (אנ') בתפקיד שר הפנים האוסטרי. הוא נכנס לתפקיד ב-21 באפריל. כשר הפנים, תמך סובוטקה במדיניות מקלט קשוחה יותר לפליטים ובהגברת סמכויות המשטרה. לאחר המהומות בפסגת ה-G20 בהמבורג (אנ'), הוא דרש החמרה נוספת על הזכות להפגין. בנוגע לשיעור הפשיעה העולה, הוא דרש להפחית את מספר מבקשי המקלט שהורשו להיכנס לאוסטריה. בשנת 2017 הציג סובוטקה הצעה למדיניות אבטחה שתעניק למשטרה גישה למצלמות מעקב במסילות הברזל, כבישים מהירים והרכבת התחתית של וינה ותאפשר לה לפקח על תקשורת מקוונת במידת הצורך. ההצעה לא עברה, בגלל התנגדות של המפלגה הסוציאל-דמוקרטית האוסטרית. בבחירות למועצה הלאומית 2017, הוא היה י"ר מפלגת העם האוסטרית באוסטריה תחתית. ב-20 בדצמבר 2017, נבחר סובוטקה על ידי המועצה הלאומית האוסטרית לנשיאה. בין השנים 1998 ל-2016 היה סובוטקה חבר מועצה באוסטריה תחתית ובין 2009 ל-2016 כיהן גם בתפקיד סגן המושל של אוסטריה תחתית. מ-2016 עד 2017 כיהן סובוטקה כשר הפנים הפדרלי של אוסטריה בממשלותיהם של הקנצלרים ורנר פיימן וכריסטיאן קרן. סבו היה בכיר במפלגה הנאצית האוסטרית. בעקבות כך, סובוטקה מקדיש מאמצים רבים למלחמה באנטישמיות, ונחשב לתומך ישראל.באפריל 2024 ביקר בבכנסת בירושלים וכן בסיור בכפה עזה. לסובוטקה יש ארבעה ילדים מאשתו הראשונה, שמתה ב-1999. יש לו גם שני ילדים ושני ילדים חורגים מאשתו השנייה. מדיה וקבצים בנושא וולפגנג סובוטקה בוויקישיתוף וולפגנג סובוטקה, באתר MusicBrainz (באנגלית) וולפגנג סובוטקה, באתר Discogs (באנגלית) 19 02 2017 Um 20:21, Trendwende: Kriminalität steigt, Die Presse, ‏2017-02-19 (בגרמנית) Sobotka, Wolfgang; Austria Forum; salzburg forum (19 בדצמבר 2017). "Mag. Wolfgang Sobotka". {{cite web}}: (עזרה) שיחות וינה - עיתון משפחה, באתר עיתון משפחה, ‏23 באוקטובר 2022 מערכת חמ"ל, "ר-הכנסת-אמרו-יחד-״עם-ישראל-חי״-בכפר-98979 נשיא הפרלמנט האוסטרי ואוחנה אמרו יחד "עם ישראל חי״ בכפר עזה, באתר hamal
דרגה (פירושונים)

האם התכוונתם ל... דרגה – מעמדו של אדם בארגון היררכי דרגה צבאית – מקרה פרטי של דרגה, מעמדו של אדם בהיררכיה הצבאית במתמטיקה: דרגה (אלגברה ליניארית) – ממד מרחב העמודות או מרחב השורות של מטריצה. דרגה (אלגברה) – ממד המטריצות שבהן אפשר להציג אלגברה נתונה. דרגה (תורת הגרפים) – מונח בתורת הגרפים, שמתאר את מספר הקשתות המקושרות לצומת מסוים. דרגה של נקודה – מספר ממשי שמקבלת נקודה ביחס למעגל. דרגה (טעם) – טעם מטעמי המקרא נחל דרגה – נחל במדבר יהודה דרגה (מוזיקה) – מונח בתאוריית המוזיקה (טוניקה, סופרטוניקה, מדיאנטה, סובדומיננטה, דומיננטה, סובמדיאנטה, טון מוביל) דרגה (אלקטרוניקה) – שם כללי לכל אחת מהיחידות שמרכיבות מעגל הגברה, עיבוד אותות, או שילובים של השניים.
אקדח (שיר)

"אקדח" הוא שיר של הזמר הישראלי עומר אדם, מתוך המיני-אלבום "חמישה לילות". השיר יצא לאור ב-21 במרץ 2024, כרצועה השנייה מתוך האלבום. הוא נכתב והולחן על ידי רותם חן, משה בן אברהם ואופק יקותיאל, והופק על ידי שני האחרונים. השיר הגיע למקום השישי במצעד היטליסט של מאקו. במהלך חודש מרץ 2024, אדם רמז על הפרויקט המוזיקלי הבא שלו דרך חשבון האינסטגרם שלו, שם תיעד את האמן פילפלד מציג את מה שנראה כמספר עטיפות אלבומים או סינגלים. בסרטון ניתן לזהות את הכתובות על העטיפות, המציינות את שמות השירים החדשים של אדם, ובהם "אקדח", שהוא הרצועה השנייה במיני-אלבום. לאחר צאתו של המיני-אלבום חמישה לילות, לצד שאר שירי האלבום, זכה השיר להצלחה בסטרימינג, ובעקבות זאת נכנס למקום ה-57 במצעד היטליסט של מאקו. שבוע לאחר מכן, הגיע השיר למקום השמיני, ובשיאו הגיע למקום השישי. בנוסף ל"אקדח", ארבעת השירים הנוספים מהאלבום בעשירייה הפותחת. אדם הוא האמן הראשון שהכניס חמישה שירים לעשירייה הפותחת בו-זמנית. גיל משעלי, ‏עומר אדם חושף עטיפות לשירים חדשים, באתר ‏מאקו‏, 18 במרץ 2024 דור מאיר מועלם, ‏אושר כהן עדיין במקום הראשון, עומר אדם צמוד צמוד מאחוריו, באתר ‏מאקו‏, 3 באפריל 2024 דור מאיר מועלם, ‏עומר אדם במקום הראשון בהיטליסט - מצעד המוזיקה הרשמי של ישראל, באתר ‏מאקו‏, 9 באפריל 2024
מבת ים ועד הנצח

"מבת ים ועד הנצח" הוא שיר של הזמר הישראלי עומר אדם, מתוך המיני-אלבום "חמישה לילות". השיר יצא לאור ב-21 במרץ 2024, כרצועה הפותחת מתוך האלבום. הוא נכתב והולחן על ידי טל קסטיאל וגיל ויין, שגם הפיק את השיר יחד עם גל ג'ו כהן. השיר הגיע למקום השביעי במצעד היטליסט של מאקו. במהלך חודש מרץ 2024, אדם רמז על הפרויקט המוזיקלי הבא שלו דרך חשבון האינסטגרם שלו, שם תיעד את האמן פילפלד מציג את מה שנראה כמספר עטיפות אלבומים או סינגלים. בסרטון ניתן לזהות את הכתובות על העטיפות, המציינות את שמות השירים החדשים של אדם, ובהם "מבת ים ועד הנצח", שהוא הרצועה הפותחת את המיני-אלבום. לאחר צאתו של המיני-אלבום חמישה לילות, לצד שאר שירי האלבום, זכה השיר להצלחה בסטרימינג, ובעקבות זאת נכנס למקום התשיעי במצעד היטליסט של מאקו. שבוע לאחר מכן, הגיע השיר לשיאו במקום השביע.י, בנוסף ל"מבת ים ועד הנצח", ארבעת השירים הנוספים מהאלבום בעשירייה הפותחת. אדם הוא האמן הראשון שהכניס חמישה שירים לעשירייה הפותחת בו-זמנית. גיל משעלי, ‏עומר אדם חושף עטיפות לשירים חדשים, באתר ‏מאקו‏, 18 במרץ 2024 דור מאיר מועלם, ‏אושר כהן עדיין במקום הראשון, עומר אדם צמוד צמוד מאחוריו, באתר ‏מאקו‏, 3 באפריל 2024 דור מאיר מועלם, ‏עומר אדם במקום הראשון בהיטליסט - מצעד המוזיקה הרשמי של ישראל, באתר ‏מאקו‏, 9 באפריל 2024
יונה ניקיטצ'נקו

יונה טימופייביץ' ניקיטצ'נקו (ברוסית: Иона Тимофеевич Никитченко;‏ 28 ביוני 1895 – 22 באפריל 1967) היה משפטן רוסי ששימש כשופט בית המשפט העליון של ברית המועצות. מאוחר יותר היה שופט במשפטי נירנברג מטעם ברית המועצות. ניקיטצ'נקו נולד למשפחת איכרים בחוטור (אנ') טוזלוקוב (בתחומי מחוז רוסטוב של ימינו). הוא למד במכון החקלאי שם ומשנת 1916 היה חבר במפלגה הקומוניסטית של ברית המועצות. במאי 1920 מונה לסגן יושב ראש בית המשפט הצבאי של אזור סמירצ'יה. במהלך מלחמת האזרחים ברוסיה לחם בקו החזית במרכז אסיה. בשנת 1924 מונה כחבר במכללת בית הדין הצבאי של המחוז הצבאי של מוסקבה. כסגן יושב ראש הקולגיה הצבאית של בית המשפט העליון של ברית המועצות, הוביל כמה ממשפטי הראווה הידועים לשמצה של יוסיף סטלין, במהלך הטיהורים הגדולים בשנים 1936–1938, ובעיקר גזר את דינם של לב קמנייב וגריגורי זינובייב. ניקיטצ'נקו היה אחד משלושת המנסחים העיקריים של "אמנת לונדון", שמכוחה פעל בית הדין במשפטי נירנברג. ביחד עם אהרן טריינין הוא חתם על האמנה מטעם ברית המועצות. הוא גם היה השופט מטעם ברית המועצות במשפטים עצמם והיה נשיא מושב בית הדין בברלין. דעותיו הקדומות של ניכרו מלכתחילה. בטרם התכנס בית הדין, הסביר ניקיטצ'נקו את המשפטים מנקודת מבט סובייטית: אנו עוסקים כאן בפושעי מלחמה מרכזיים שכבר הורשעו ושהרשעתם כבר הוכרזה על ידי הצהרות מוסקבה וקרים [יאלטה] של ראשי הממשלות [של בעלות הברית]... כל הרעיון הוא להבטיח עונש מהיר וצודק על הפשע. — רוברט ג'קסון, 29 ביוני 1945 ניקיטצ'נקו התנגד לזיכוים של היילמאר שאכט, פרנץ פון פאפן והנס פריטשה; הוא גם טען כי יש לגזור עונש מוות על רודולף הס, שבסופו של דבר נידון למאסר עולם על ידי בית הדין. הוא גם מצא את פסקי הדין שגויים ביחס לקבינט של היטלר, המטה הכללי של גרמניה (אנ') והפיקוד העליון של הוורמאכט. ניקיטצ'נקו חשש מפשרה קלה מדי. בנקודת הדיון הסופית בחן מחדש את עניינו של הס והצביע בעד מאסר עולם, כך שלהס לא נותרה הזדמנות להיחלץ בדרגת ענישה נמוכה יותר. במרץ 1946 נבחר ניקיטצ'נקו מחדש לבית המשפט העליון של ברית המועצות, ועד יולי 1949 שימש כסגן יושב הראש שלו. מאוגוסט 1949 עד ספטמבר 1951 היה ראש המחלקה לספינות קו במשרד המשפטים של ברית המועצות. הוא פרש לגמלאות ב-1951. יונה ניקיטצ'נקו נפטר ב-1967 ונקבר בבית העלמין ודנסקויה במוסקבה. מדיה וקבצים בנושא יונה ניקיטצ'נקו בוויקישיתוף יונה ניקיטצ'נקו, באתר "Find a Grave" (באנגלית) Реабилитирован посмертно Фотоархив Введенское кладбище - Немецкое кладбище Москва - Участок № 28/Никитченко
אמפינומה

במיתולוגיה היוונית, השם אמפינומה (ביוונית עתיקה: Ἀμφινόμη, 'היא של המרעה שמסביב') עשוי להתייחס לנשים ולאלות הבאות: אמפינומה, הנראידה המאכילה את עדרו של פוסידון. כאחת מ-50 הנימפות הימיות, היא הייתה בתם של נראוס ודוריס האוקיינידית. אמפינומה ואחיותיה האחרות ניחמו את תטיס כשהיא זעקה באהדה על צערו של אכילס על ידידו ההרוג פאטרוקלוס. אמפינומה, אשתו של איסון, מלך יולוקוס (אנ') החוקי. היא הייתה האם ליאסון ולפרומאכוס, בניו של איסון. היא ובעלה נרדפו על ידי המלך פליאס מיולוקוס. לאחר שפליאס הרג את בעלה ובנה הצעיר, אמפינומה דקרה את עצמה בחרב. כשהיא שכבה גוססת היא הביעה קללה נגד פליאס. אחרת, אמו של הגיבור נקראה פולימלה (אנ'), פולימדה (אנ'), פוליפמה, תאוגנטה (אנ'), רואו (אנ'), ארנה (אנ') או סקרפה (אנ'). אמפינומה, אחת מהפליאדות, בנותיו של פליאס ואחותם של אלקסטיס ואוודנה (אנ'). היא ניתנה על ידי יאסון בנישואים לאנדראמון (אנ'), אחיו של לאונטאוס (אנ'). אמפינומה, אשתו של אריזלוס ואמו של הרפליון (אנ'). תרזה ביין (2013). אנציקלופדיה של פיות בפולקלור ובמיתולוגיה העולמית. McFarland, Incorporated, Publishers. עמ' 27. ISBN 9780786471119 הומרוס, איליאדה, 18.44; היגינוס (אנ'), פאבולות הומרוס, איליאדה, 18.39-51 דיודורוס סיקולוס, ביבליותקה היסטוריקה, 4.50.2 הסיודוס, קטלוג הנשים, fr. 38; צצס, חיליאדות 6.979; סכוליה על הומרוס, אודיסיאה 12.69 אפולודורוס, ביבליותקה, 1.9.16; צצס על ליקופרון (אנ'), 175 ו-872 סכוליה על אפולוניוס, 1.45 צצס, חיליאדות, 6.979 צצס על ליקופרון, 872 דיודורוס סיקולוס, ביבליותקה היסטוריקה, 4.53.2 קווינטוס סמירניאוס (אנ'), 10.75 ערך זה הוא קצרמר בנושא מיתולוגיה ובנושא יוון העתיקה. אתם מוזמנים לתרום לוויקיפדיה ולהרחיב אותו.
רומטופף

רומטופף (בגרמנית: Rumtopf; בדנית: Romkrukke), שפירושו המילולי סיר רום, הוא קינוח אוסטרי, גרמני ודני של תערובת פירות ואלכוהול הנאכל באופן מסורתי בסביבות חג המולד. הוא מיוצר גם בצפון איטליה, במיוחד בעמקי טרנטינו-אלטו אדיג'ה, שם הוא הפך למסורתי בטרנטו. רומטופף עשוי מתערובת סוגים שונים של פירות, רום בעל חוזק גבוה (בדרך כלל Stroh אוסטרי) וסוכר שממולאים לתוך סיר גדול של כלי חרס (סיר הרום נותן השם). הסירים עצמם עשויים לעיתים קרובות במיוחד ליצירת רומטופף ויכולים להיות די מגוונים בקישוט שלהם. לאחר מכן התערובת מבשילה במשך מספר חודשים עד שהפרי רך מאוד ורווי לחלוטין ברום. פרי מתאים כולל פירות יער, דובדבנים, שזיפים ומשמשים. לא כל הפירות מתאימים לרומטופף והרום העמיד צריך להיות של 50%-55% אלכוהול בנפח, שאינו זמין בדרך כלל בקמעונאות בכל האזורים. ניתן להכין על ידי ערבוב 60% זמין מסחרית או 80% נפוצים יותר. באופן מסורתי, הסיר ימוקם במקום קריר וחשוך באביב, ומוסיפים לו סוגים שונים של פירות בשלים במהלך החודשים עם הבשלתם בעונה. בדרך כלל מוסיפים פירות שונים בזמנים שונים. התוצר הסופי נשמר במלואו לאכילה בחורף, לאחר שהרומטופף התבגר. רומטופף נאכל באופן מסורתי כלפתן ומוגש כציפוי על עוגת ספוג, וופלים ותפוחים אפויים גרמניים, ומוגש גם על גלידה. פעם היה פופולרי מאוד להכנה בבית, כיום רומטופף קצת ירד מהאופנה במאה ה-21 בשל הזמן והמחויבות הדרושים להכנת הקינוח. רומטופף הוא אחד המאכלים הפופולריים של טבח הטלוויזיה הגרמני קלמנס וילמנרוד. מדיה וקבצים בנושא רומטופף בוויקישיתוף רשימת רטבי קינוחים רשימת הקינוחים הגרמניים Clark, Melissa (21 בספטמבר 2010). "Spiking Summer Fruit in Order to Preserve It". The New York Times. נבדק ב-22 בספטמבר 2010. {{cite news}}: (עזרה) "Rumtopf – A Spring to Yuletime Tradition". beekman1802.com. נבדק ב-30 בינואר 2019. {{cite web}}: (עזרה) "Rumtopf, tradizione Valsugana Frutta immersa nel rum". נבדק ב-5 בינואר 2019. {{cite news}}: (עזרה) "Rum Pot or Rumtopf". My Best German Recipes. נבדק ב-23 בפברואר 2014. {{cite web}}: (עזרה) "How to Make Rumtopf". thespruceeats.com. נבדק ב-30 בינואר 2019. {{cite web}}: (עזרה) Nadia Hassani (2004). Spoonfuls of Germany: Culinary Delights of the German Regions in 170 Recipes. Hippocrene Books. pp. 60–. ISBN 978-0-7818-1057-9. נבדק ב-26 באוגוסט 2013. {{cite book}}: (עזרה) Festenberg, Nikolaus von (16 במאי 2008). "The Tragic Career of Clemens Wilmenrod". Der Spiegel. נבדק ב-21 במאי 2017. {{cite news}}: (עזרה)